งบ กทม.ปี 62 ผ่านสภากทม. วาระ 23 
8 หมื่นล้านลด 11 สำนักเพิ่มให้ 30 เขต,เมื่อวันที่ 29 ส.ค. ผู้สื่อข่าวรายงานว่า ในการประชุมสภา กทม. นายคำรณ โกมลศุภกิจ ประธานกรรมการวิสามัญพิจารณาร่างข้อบัญญัติกรุงเทพมหานคร เรื่องงบประมาณรายจ่ายประจำปีงบประมาณ พ.ศ.2562 รายงานผลการพิจารณาของคณะกรรมการวิสามัญฯ เกี่ยวกับการปรับลด เพิ่มเติม และคงงบประมาณไว้ ดังนี้ หน่วยงานที่ได้รับงบประมาณเพิ่มขึ้นจำนวน 6 หน่วยงาน ประกอบด้วย สำนักงานเลขานุการสภา กทม. สำนักงานคณะกรรมการข้าราชการ กทม. สำนักอนามัย สำนักเทศกิจ สำนักป้องกันและบรรเทาสาธารณภัย และสำนักพัฒนาสังคม,หน่วยงานที่ถูกปรับงบประมาณลดลงจำนวน 11 หน่วยงาน ประกอบด้วย สำนักวัฒนธรรมกีฬา และการท่องเที่ยว สำนักสิ่งแวดล้อม สำนักยุทธศาสตร์และประเมินผล สำนักการจราจรและขนส่ง สำนักการคลัง สำนักการระบายน้ำ สำนักการแพทย์ สำนักการศึกษา สำนักการโยธา สำนักปลัดกรุงเทพมหานคร และมหาวิทยาลัยนวมินทราธิราช ขณะที่สำนักงานเขตที่ได้รับจัดสรรงบประมาณเพิ่มขึ้นมีจำนวน 30 เขต ถูกปรับลดลง 4 เขต และไม่มีการแก้ไขงบประมาณ 16 เขต ส่วนงบกลางที่กันไว้ใช้จ่ายกรณีจำเป็น ฉุกเฉิน หรือเร่งด่วน จำนวน 324.5 ล้านบาท รวมงบประมาณรายจ่ายของ กทม.ประจำปีงบ ประมาณ พ.ศ.2562 จำนวนทั้งสิ้น 80,000 ล้านบาท และงบประมาณการพาณิชย์ กทม. จำนวน 445.8 ล้านบาท ทั้งนี้ ที่ประชุมสภา กทม.ได้มีมติเห็นชอบร่างข้อบัญญัติดังกล่าว ในวาระที่ 2 และ 3 จากนั้นจะส่งให้ฝ่ายบริหารพิจารณาดำเนินการ เพื่อประกาศใช้ในราชกิจจานุเบกษาต่อไป.
ในการประชุมสภา กทม. นายคำรณ โกมลศุภกิจ ประธานกรรมการวิสามัญพิจารณาร่างข้อบัญญัติกรุงเทพมหานคร เรื่องงบประมาณรายจ่ายประจำปีงบประมาณ พ.ศ.2562 รายงานผลการพิจารณาของคณะกรรมการวิสามัญฯ
งบประมาณรายจ่าย,กทม.,คำรณ โกมลศุภกิจ,งบประมาณรายจ่ายประจำปี 2562,สภา กทม.,ข่าวทั่วไป